সে কারণে সরকারের উচিত এমন কঠোর ব্যবস্থা গ্রহণ করা, যাতে আর কোনো মানুষকে যাকাতের জন্য অন্তত পদদলিত হয়ে মারা যেতে না হয়। যারা যাকাত দিতে চান, তাদের উচিত স্থানীয় আলেমদের সঙ্গে পরামর্শ করে এবং সম্ভব হলে তাদের যুক্ত করে যাকাত দেয়ার উদ্যোগ নেয়া। আমরা এ বিষয়ে ইসলামের বিধান ও নির্দেশনা জেনে নেয়ার এবং অনুসরণ করার আহ্বান জানাই। লক্ষ্য রাখতে হবে, যাকাত দেয়ার বিষয়টি যেন লোক দেখানো আনুষ্ঠানিকতায় পরিণত না হয় এবং যাকাত আনতে গিয়ে যেন কোনো মানুষকেই অসহায়ভাবে মৃত্যুবরণ না করতে হয়।